**Šimon Stránský** (s. 21. joulukuuta 1997 Ostrava, Tšekki) on tšekkiläinen jääkiekkoilija, joka pelaa SM-liigajoukkue Tampereen Ilveksessä. Hän on pelipaikaltaan vasen laitahyökkääjä, mutta Stránský osaa pelata myös keskellä, jossa hän on itse maininnut pelaavansa mielummin.

Ura
---

### Seuraura

Stránský aloitti jääkiekkoilun kolmevuotiaana. Hän on HC Vitkovicen kasvatti. Stránský voitti kauden 2011–2012 päätteeksi Tšekin B-nuorten sarjan mestaruuden. Tšekkiläisseura Lev Praha varasi hänet 185. pelaajana KHL:n varaustilaisuudessa 2014. Samana kesänä hänet varasi myös WHL-joukkue Prince Albert Raiders 24. pelaajana CHL:n varaustilaisuudessa. Stránský siirtyi joukkueeseen kaudeksi 2014–2015. Hän teki siellä ensimmäisellä kaudellaan runkosarjassa tehot 12+30=42, joilla Stránský oli Raidersin neljänneksi paras pistemies. Kaudella 2015–2016 hän oli tehoilla 19+43=62 joukkueen toiseksi paras syöttäjä ja kolmanneksi paras pistemies. Pudotuspeleissä Stránský oli Raidersin paras syöttäjä neljällä syöttöpisteellään. Hän pelasi kauden aikana myös CHL Top Prospects Gamessa, mutta Stranskýa ei hieman yllättäen varattu lopulta ollenkaan NHL:n varaustilaisuudessa 2016. Kaudella 2016–2017 hän voitti Raidersin sisäisen piste- ja syöttöpörssin tehoilla 22+26=48.

Kaudeksi 2017–2018 Stránský palasi kotimaahansa ja siirtyi kasvattajaseuransa HC Vítkovicen Extraliga-joukkueeseen. Hän teki Extraliga-debyyttinsä 8. syyskuuta 2017 HC Zlíniä vastaan. Stránský merkittiin Vítkovicen nelossentteriksi laidoilleen Daniel Kurovský ja Roman Szturc. Hän sai ottelussa jääaikaa 7.18 minuuttia. Ensimmäisen Extraliga-maalinsa Stránský teki kolmannessa ottelussaan 12. syyskuuta 2017 HC Sparta Prahaa vastaan. Kaikkiaan hänen tulokaskautensa toi 50 runkosarjaottelussa tehot 7+7=14. Kahdessa playoff-ottelussa Stránský jäi ilman tehopisteitä. Hän pelasi kauden aikana myös kolme ottelua lainalla sarjatasoa alempana 1. česká hokejová ligan AZ Havířovissa tammikuussa 2018.

Stránsky oli kaudella 2018–2019 tehoilla 10+16=26 Vítkovicen neljänneksi paras pistemies. Neljännessä puolivälieräottelussa 15. maaliskuuta 2019 vieraissa HC Sparta Prahaa vastaan Stránský teki ottelun avausmaalin tasavajaalla ja keräsi yhden syöttöpisteen oltuaan kakkossyöttäjänä Lukáš Kucseran tekemään voittomaaliin. Vítkovice voitti ottelun lukemin 1–5 ja eteni välieriin. Stránsky pelasi kauden aikana myös kaksi 1. ligan ottelua lainalla HC Porubassa. Kesken kauden 2019–2020, tammikuussa 2020 Vítkovice lainasi hänet ja puolustaja Daniel Krenželokin loppukaudeksi toiseen Extraliga-joukkueeseen HC Kometa Brnoon, josta vastaavasti Vítkovicen suuntaan siirtyi hyökkääjä Jan Hruška.

Kaudeksi 2020–2021 Stránský siirtyi kaksivuotisella sopimuksella SM-liigajoukkue Mikkelin Jukureihin. Hänestä odotettiin joukkueeseen tuloksentekijää. Stránský aloitti kautensa vaisusti, mutta hän paransi kuitenkin kauden lopulla ja teki lopulta 46 runkosarjaottelussa tehot 5+18=23. Kaudella 2021–2022 Stránský paransi otteitaan edellisestä kaudesta huomattavasti ja hän oli Jukureiden kolmanneksi paras pistemies tehoilla 14+23=37.

Stránský palasi kaudeksi 2022–2023 kotimaahansa ja hän siirtyi kaksivuotisella sopimuksella HC Litvínovin Extraliga-joukkueeseen. Hän voitti joukkueen sisäisen piste- ja syöttöpörssin tehoilla 9+31=40. Kauden jälkeen, huhtikuussa 2023 Litvínov uutisoi Stránskýn käyttäneen hänen sopimuksessaan olleen option ulkomaille siirtymisestä ja jättävän joukkueen. Reilu viikkoa myöhemmin Stránskýn vahvistettiin palaavan kaudeksi 2023–2024 SM-liigaan ja siirtyvän vuoden mittaisella sopimuksella Tampereen Ilvekseen. Maaliskuussa 2024 seura tiedotti tehneensä hänen kanssaan vuoden mittaisen jatkosopimuksen.

### Maajoukkueura

Stránský pelasi alle 20-vuotiaiden MM-kilpailuissa vuosina 2016 ja 2017 sekä alle 18-vuotiaiden MM-kilpailuissa vuonna 2015. Hän pelasi myös alle 18-vuotiaiden Ivan Hlinkan muistoturnauksessa vuonna 2014, jolloin Stránský voitti hopeaa. Hän pelasi myös World U-17 Hockey Challengessa tammikuussa 2014. Yhteensä Stránský on pelannut 20 nuorten ja 40 poikien maaottelua.

Tšekin A-maajoukkueessa Stránský on pelannut 13 ottelua tehopistein 1+2=3. Hän teki A-maajoukkuedebyyttinsä Euro Hockey Challengessa 10. huhtikuuta 2019 Znojmossa Itävaltaa vastaan. Stránský merkittiin Tšekin kolmosketjun oikeaan laitaan Tomáš Mertlin ja Patrik Zdráhalin viereen. Ensimmäisen A-maajoukkuemaalinsa hän teki 24. huhtikuuta 2021 Jindřichův Hradecissa pelatussa harjoitusottelussa Itävaltaa vastaan.

Muuta
-----

Stránskýn isoveli Matěj on Tšekin maajoukkuehyökkääjä, pelaa Sveitsin National Leaguen HC Davosissa. Šimon on maininnut hänet omaksi esikuvakseen. Veljesten isä Darek sekä sedät Vladan ja Vít Stránsky ovat myös pelanneet jääkiekkoa hyökkääjinä. Heistä Darek ja Vladan ovat pelanneet Tšekkoslovakian liigaa TJ Vítkovicessä. Darek toimii nykyään HC Vítkovicen U17-joukkueen päävalmentajana. Vladan Stránský on myöhemmin hankkinut myös Australian kansalaisuuden ja pelannut toisen kotimaansa maajoukkueessa. Šimonin isoisä Vladimír Stránský pelasi 1970- ja 80-luvuilla hyökkääjänä Tšekkoslovakian liigaa TJ Vítkovicessä ja TJ Gottwaldovissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | HC Vítkovice | Tšekki U20 | 13 | 1 | 4 | 5 | 6 | – | – | – | – | – |
| 2014–2015 | Prince Albert Raiders | WHL | 70 | 12 | 30 | 42 | 12 | – | – | – | – | – | U18 | 5 | 0 | 1 | 1 | 6 |
| 2015–2016 | Prince Albert Raiders | WHL | 62 | 19 | 43 | 62 | 19 | 5 | 0 | 4 | 4 | 0 | JMM | 5 | 1 | 0 | 1 | 2 |
| 2016–2017 | Prince Albert Raiders | WHL | 57 | 22 | 26 | 48 | 23 | – | – | – | – | – | JMM | 5 | 1 | 0 | 1 | 2 |
| 2017–2018 | HC Vítkovice | ČEL | 50 | 7 | 7 | 14 | 14 | 2 | 0 | 0 | 0 | 2 |
|  | AZ Havířov | Tšekki I | 3 | 0 | 2 | 2 | 2 | – | – | – | – | – |
| 2018–2019 | HC Vítkovice | ČEL | 52 | 10 | 16 | 26 | 16 | 8 | 3 | 1 | 4 | 2 |
|  | HC Poruba | Tšekki I | 2 | 1 | 2 | 3 | 0 | – | – | – | – | – |
| 2019–2020 | HC Vítkovice | ČEL | 36 | 9 | 6 | 15 | 22 | – | – | – | – | – |
|  | HC Kometa Brno | ČEL | 13 | 2 | 2 | 4 | 8 | – | – | – | – | – |
| 2020–2021 | Jukurit | SM-liiga | 46 | 5 | 18 | 23 | 12 | – | – | – | – | – |
| 2021–2022 | Jukurit | SM-liiga | 60 | 14 | 23 | 37 | 12 | 7 | 1 | 0 | 1 | 0 |
| 2022–2023 | HC Litvínov | ČEL | 46 | 9 | 31 | 40 | 26 | 3 | 1 | 2 | 3 | 2 |
| 2023–2024 | Ilves | SM-liiga | 56 | 12 | 22 | 34 | 8 | 5 | 1 | 2 | 3 | 2 |
| 4 kautta | yhteensä | ČEL | 197 | 37 | 62 | 99 | 86 | 13 | 4 | 3 | 7 | 6 |
| 3 kautta | yhteensä | SM-liiga | 162 | 31 | 63 | 94 | 32 | 12 | 2 | 2 | 4 | 2 |

Lähteet
-------

* Šimon Stránský The Internet Hockey Databasessa (englanniksi)
* Šimon Stránský *Elite Prospects*. Everysport Media Group AB.  (englanniksi)
* Šimon Stránský Eurohockey-sivustolla (englanniksi)

### Viitteet

1. 1 2 3 4 5 6  Šimon Stránský *Elite Prospects*. Everysport Media Group AB.  (englanniksi)
2. 1 2 3  Stránský: "Haluan kasvaa täällä NHL-pelaajaksi" *jukurit.fi*.  5.5.2020. Jukurit HC Oy. Viitattu 5.5.2020.
3. ↑  Raiders Sign Stransky *raiderhockey.com*.  25.8.2014. Prince Albert, SK:  Prince Albert Raiders. Viitattu 5.5.2020. (englanniksi)
4. ↑  Elite Prospects - Prince Albert Raiders *eliteprospects.com*. Everysport Media Group AB. Viitattu 5.5.2020. (englanniksi)
5. ↑  Elite Prospects - Prince Albert Raiders *eliteprospects.com*. Everysport Media Group AB. Viitattu 5.5.2020. (englanniksi)
6. ↑  Leach, Zach: Matej Stransky Re-Signs, Simon Stransky Still A Mystery *ProHockeyRumors.com*.  17.7.2016. Pro Hockey Rumors. Viitattu 5.5.2020. (englanniksi)
7. ↑  Elite Prospects - Prince Albert Raiders *eliteprospects.com*. Everysport Media Group AB. Viitattu 5.5.2020. (englanniksi)
8. ↑  Ze zámoří se vrací talentovaný Šimon Stránský, prodloužil také Daniel Kurovský *hc-vitkovice.cz*.  4.5.2017. HC VÍTKOVICE RIDERA A.S.. Viitattu 5.5.2020. (tšekiksi)
9. ↑  Rozestavení: HC VÍTKOVICE RIDERA - Aukro Berani Zlín, 08.09.2017 *Hokej.cz*.  8.9.2017. BPA sport marketing a.s. ve spolupráci s eSports.cz, s.r.o. Viitattu 9.11.2020. (tšekiksi)
10. ↑  HC VÍTKOVICE RIDERA - Aukro Berani Zlín, 08.09.2017 *Hokej.cz*.  8.9.2017. BPA sport marketing a.s. ve spolupráci s eSports.cz, s.r.o. Viitattu 4.5.2020. (tšekiksi)
11. ↑  HC VÍTKOVICE RIDERA - HC Sparta Praha, 12.09.2017 *Hokej.cz*.  12.9.2017. BPA sport marketing a.s. ve spolupráci s eSports.cz, s.r.o. Viitattu 4.5.2020. (tšekiksi)
12. ↑  Elite Prospects - HC Vitkovice *eliteprospects.com*. Everysport Media Group AB. Viitattu 5.5.2020. (englanniksi)
13. ↑  HC Sparta Praha - HC VÍTKOVICE RIDERA, 15.03.2019 *Hokej.cz*.  15.3.2019. BPA sport marketing a.s. ve spolupráci s eSports.cz, s.r.o. Viitattu 4.5.2020. (tšekiksi)
14. ↑  Z Brna přichází Jan Hruška, do Komety Stránský a Krenželok *hc-vitkovice.cz*.  21.1.2020. HC VÍTKOVICE RIDERA A.S.. Viitattu 5.5.2020. (tšekiksi)
15. ↑  Tšekkihyökkääjä Šimon Stránský Jukureihin *jukurit.fi*.  5.5.2020. Jukurit HC Oy. Viitattu 5.5.2020.
16. ↑  Nupponen, Leevi: Jukurien pelaaja-arvostelut 2020−21: Abramov ja maajoukkuepelaajat kauden tähtiä, Yip osoittautui katastrofiksi *Jatkoaika.com*.  18.4.2021. Jatkoaika r.y. Viitattu 23.4.2021.
17. ↑  Elite Prospects - Jukurit *eliteprospects.com*. Everysport Media Group AB. Viitattu 28.5.2022. (englanniksi)
18. ↑  Litvínov získal výraznou posilu do útoku, když angažoval útočníka Šimona Stránského. Odchovanec vítkovického hokeje na severu Čech podepsal dvouletou smlouvu. *twitter.com*.  19.5.2022. HC VERVA Litvinov, as. Viitattu 3.8.2023. (tšekiksi)
19. ↑  Elite Prospects - HC Litvínov *eliteprospects.com*. Everysport Media Group AB. Viitattu 3.8.2023. (englanniksi)
20. ↑  Gürler, Eren: Tshekkitaituri valitsi Liigan huippudiilin sijaan – huhut vievät kahteen eri seuraan *MTVuutiset.fi*.  1.5.2023. Telia Company AB. Viitattu 3.8.2023.
21. ↑  Ilvekselle neljätoista pelaajasopimusta *ilves.com*.  8.5.2023. Ilves-Hockey Oy. Viitattu 3.8.2023.
22. ↑  Ilveksen ensi kauden joukkueen runko rakentuu – seura julkistaa kahdeksan jatkosopimusta *ilves.com*.  6.3.2024. Ilves-Hockey Oy. Viitattu 6.3.2024.
23. 1 2  Šimon Stránský *hokej.cz*. BPA sport marketing a.s. ve spolupráci s eSports.cz, s.r.o. Viitattu 6.3.2024. (tšekiksi)
24. ↑  CZE - AUT (Line Up) *stats.swehockey.se*.  10.4.2019. Svenska Ishockeyförbundet. Viitattu 5.5.2020. (englanniksi)
25. ↑  Game detail: 24 Apr 2021, Czechia - Austria *eurohockey.com*.  24.4.2021. European Ice Hockey Online AB & eSports.cz s.r.o. Viitattu 28.5.2022. (englanniksi)
26. ↑  Matěj Stránský *Elite Prospects*. Everysport Media Group AB.  (englanniksi)
27. ↑  Vít Stránský *Elite Prospects*. Everysport Media Group AB.  (englanniksi)
28. ↑  Darek Stránský *Elite Prospects*. Everysport Media Group AB.  (englanniksi)
29. ↑  Vladan Stransky *Elite Prospects*. Everysport Media Group AB.  (englanniksi)
30. ↑  Vladimír Stránský *Elite Prospects*. Everysport Media Group AB.  (englanniksi)

Ilves – SM-liiga
3 Friman (**C**) |
5 Heinonen |
6 Soini |
8 Niku |
10 Suomi (**A**) |
12 Mäntykivi |
15 Virtanen |
17 Ratinen |
18 Meskanen |
19 Kos |
20 O’Leary |
21 Bau |
22 Hietaniemi |
25 Grégoire |
28 Päkkilä |
31 Málek |
32 Ikonen (**A**) |
33 Nyman |
36 Bizoň |
36 Hamrla |
37 Gunnarsson |
43 Latvala |
44 Clendening |
51 Järventie |
52 Könönen |
53 Pelli |
55 Svozil |
56 Rautanen |
57 Parikka |
83 Stránský |
86 Kodýtek |
89 Palve |
97 Mašín  

Valmentajat Pennanen – Saarinen – Merikivi – Tanska – Näppilä – Korhonen – Peltomaa